  Анжелика Тихонова корреспондент Камбарка ёросысь Балаки черкогуртын выль фельдшер-акушер пункт ужаны кутскиз, сое Росси азьмуртэн Владимир Путинэн кичӧлтэм «Здравоохранение» йӧскалык ӵектос улсын пуктӥзы. Со сярысь элькун тӧролэн но кивалтэтлэн пресс-службазы ивортэ. Выль ФАП Балаки черкогуртын улӥсь 233 адямилэсь тазалыксэс эскероз.  Калыклы матазы эмъюрттэт сётонэз радъян – гуртын улыны ӟеч луонлыкъёс кылдытонын огез валтӥсез ужпум. Гуртын улӥсьёслэсь тазалыксэс утёнын, нырысь эмъюрттэт сётонын фельдшер-акушер пунктъёс валтӥсь инты басьто Александр Бречалов, Удмуртилэн тӧроезЭмъюртлэн быдӟалаез - 66 квадрат метр. Фельдшер-акушер пунктын ужаны кулэ луись вань арбериос, тӥрлыкъёс вань. Ужаны лицензи но басьтӥзы ини.Та дыре ужъюртэ интернет кыскон бордын ужъёс мыно.  Тодэ вайытом, туэ гудырикошконэ Удмуртиын 52 фельдшер-акушер пунктъёс пуктыны кутскозы.  Тегъёс: Тазалык Камбарка Удмуртия тазалыкезутён  